《霜天晓角 同香山敬可夜坐倦圃》
明代·曹溶

月华千顷，画烛摇花冷。恰到五湖深处，平生事、付渔艇。

鹤警铜壶静，做成今夜永。正是愁肠无限，几片叶、送秋影。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。